
Møtebok fra avdelingsstyremøte ved 

avdeling for økonomi-, kommunal og sosialfag

Dato: 13.02.02
Kl.12.30-15.35

Til stede:





Eksterne representanter:
Inger Elisabeth Salvesen




Ledelsesrepresentanter:
Dekan Gunnar Engelsåstrø


Prodekan Judy Kokkinn




Faglige representanter:
Magid Abdel Al-Araki


Ragnhild Hansen


Irene Levin


Mons Oppedal


Sigrid Wangsness




Studentrepresentanter:
Rune Bjerkstrand


Christian George Busch


Knut Wedde




Fungerende direktør:
Knut Sverre Røang




Protokoll:
Tore Vogt

Tore Abrahamsen, Tor Høst, Mona Sandbæk og  Eva Groth Sitter hadde meldt forfall. Inger Elisabeth Salvesen møtte for Mona Sandbæk, Mons Oppedal møtte for Tor Høst. Vararepresentantene til Tore Abrahamsen og Eva Groth Sitter hadde ikke anledning til å møte.

Referat fra møte med organisasjonene og tillegg til sak 06/02 ble delt ut over bordet. 

SAK 02/02: meldinger og referatsaker

a) Møtebok fra avdelingsstyremøte 12.12.01.

Vedtak:
Møteboka godkjennes.

03/02: Årsplaner for 2002

Det framkom følgende merknader på møtet:

· Avdelingens arbeid med å invitere Zygmunt Bauman til Høgskolen, og arbeidet med symposiumet i sosialt arbeid bør nevnes i årsplanene. Det bør også nevnes at symposiumet ble sitert i pressen

· Det bør være konsekvens når det gjelder bruk av titler i årsplanene

· Avdelingsstyret savnet en nærmere kopling mellom årsplaner og budsjett

· Når det gjelder rapporten for 2001, savnes det en redegjørelse for lønnsomheten av EVU-kurs, for eksempel antall søkere m.v.

· 2001 i Punkt 3.2 i administrasjonens årsplan må endres til 2002

Vedtak:

Årsmeldingen for 2001 tas til etterretning. Avdelingsstyret godkjenner årsplanen under forutsetning av økonomisk budsjettildeling. Det forutsettes at neste års årsplaner blir utarbeidet i en enhetlig form.

04/02: Regnskapsrapport for år 2001 

Vedtatt underskuddsbudsjett for år 2001 som det referes til er revidert budsjett for år 2001, ikke det budsjettet som opprinnelig ble vedtatt i februar 2001. I februar 2001 var det vedtatt driftsunderskudd på kr. 938.000.

Det framkom følgende kommentarer på møtet:

· Det var dårlig redegjørelse i saksframlegget for årsaker til budsjettunderskuddet

· Det ble stilt spørsmål om avdelingsledelsen ikke burde visst om de "uventede" regningene

· Det ble framsatt ønske om å utvikle verktøy for studieledere slik at de lettere har kontroll over timelærerøkonomien

Vedtak:

Avdelingsstyret tar regnskapsrapporten for år 2001 til etterretning med de merknader som framkom i møtet.

sak 05/02: Fordeling av budsjettramme for år 2002- Avdeling øks

· Det ble anmodet om å påvirke Undervisnings og forskningsdepartementet til å plassere sosialfagene i en høyere kategori over kostnader (fra F til E)
· Det savnes kostnadsoversikt mellom den ansattes undervisningsandel og forskningsandel
· Det ble uttrykt bekymring for at grunnutdanningen blir tappet for ressurser for å finansiere hovedfaget, sosialforsk og etter- og videreutdanninger. Det ble uttrykt ønske om at også de andre enhetene må gjennomføre en innsparing på budsjettet.
· Det ble anmodet om at det framlegges et saksframlegg der prinsippene for hvordan kompensasjon for ansatte som deltar på ulike stipendordninger eller oppdragsvirksomhet skal tildeles den enhet den ansatte normalt er tilknyttet til.
Vedtak:

1. Studentmåltallene for de enkelte utdanningene høsten 2002 skal være:

Utdanning:
Studentmåltall høsten 2002:

Barnevernspedagogutdanningen (heltid)

249

Barnevernspedagogutdanningen (deltid)
131

Sosionomutdanningen (heltid)
255

Sosionomutdanningen (deltid)
83

Kommunalkandidatutdanningen
169

Økonomiutdanningen inkl. rev. og int.
300

Hovedfag i sosialt arbeid
25

Videreutdanning
82

Sum avdelingens studentmåltall
1294

2. Avdelingsstyret godkjenner det fremlagte budsjettforslaget inklusive fordeling av strategipott og omstillingspott. Avdelingens ramme for 2002 fordeles slik:

Administrasjon og fellesutgifter
10 029

Avdelingsstyret
4 416

Strategi og omstilling
1 475

Barnevernspedagogutdanning
9 161

Sosionomutdanning
8 808

Kommunalkandidatutdanning
3 628

Økonomiutdanning
5 824

Hovedfag
1 747

Etter- og videreutdanning
3 925

Sosialforsk
4 764


53 776

3. Satsene for kursavgift ved videreutdanningskursene videreføres med minimum kr. 3.500 for 5 vekttall og minimum kr. 7.000,- for 10 vekttall.

4. Avdelingsstyret ber om at det blir gjennomført en strategianalyse og omstillingsvurdering i løpet av 2002 med  sikte på inntektsøkning/utgiftsreduksjon slik at budsjettet for 2003 kan bringes i balanse. 

5. Avdelingsstyret godkjenner at restsum på post 2890, kr. 376.000, integreres i det ordinære avdelingsbudsjettet. 

6. Avdelingsstyret slutter seg til den foreslåtte fullmaktsordning.

sak 06/02: budsjett for år 2003 

Det ble stilt spørsmål om anslått kostnadsbeløp pr. student for velferdsadministrativt studium er for lavt.  

Vedtak:

Avdelingsstyret vedtok følgende satsningsområder for 2003 i nevnte prioriterte rekkefølge med den merknad som frakom i møtet:

1. Velferdsadministrativt studium

2. Økning av antall studenter på hovedfag i sosialt arbeid

3. Nasjonalt kompetansesenter for sosialtjenesten

4. Vertsinstitusjon for sosialhjelpsgruppe

sak 07/02 møtedatoer høsten 2002

Vedtak:

Forslag til møtedatoer høst 2002 godkjennes.

Neste møte: onsdag 20.03

13.02.02

Gunnar Engelsåstrø






Knut Sverre Røang

dekan








Fungerende avdelingsdirektør

